Държавен вестник, бр. 31, 2009 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  31
(3) Бюлетината за кандидатски листи на
партии или коалиции в многомандатните изби-
рателни райони съдържа:
1. номера на избирателния район;
2. квадратче за отразяване на волята на из-
бирателя, в което е изписан поредният номер
на партията или коалицията;
3. пълното или съкратеното наименование
на партията или коалицията;
4. имената на кандидатите, заемащи първи-
те три места в кандидатската листа на партията
или коалицията.
(4) Бюлетината за мажоритарни кандидати
в едномандатни избирателни райони съдържа:
1. номера на избирателния район;
2. квадратче за отразяване на волята на из-
бирателя, в което е изписан поредният номер
на партията или коалицията;
3. пълното или съкратеното наименование
на партията или коалицията;
4. имената на кандидата, издигнат от партия
или коалиция.
(5) Номерът на избирателния район се из-
писва най-отгоре на бюлетината за кандидат-
ски листи на партии или коалиции. Реквизити-
те по ал. 3, т. 2, 3 и 4 се изписват от ляво на
дясно на отделен хоризонтален ред за всяка
партия или коалиция.
(6) Номерът на избирателния район се из-
писва най-отгоре на бюлетината за мажоритар-
ни кандидати. Реквизитите по ал. 4, т. 2, 3 и 4 се
изписват от ляво на дясно на отделен хоризон-
тален ред за всяка партия или коалиция.
(7) На хоризонтален ред, определен за неза-
висим кандидат, в квадратчето за отразяване
на волята на избирателя по ал. 4, т. 2 се изписва
пореден номер, а след него—наименованието
“Инициативен комитет”, трите имена на кан-
дидата и означението “независим”.
(8) Редовете на отделните партии, коалиции
и независими кандидати се отделят един от друг
с празен ред и с плътна черна хоризонтална
линия.
(9) Поредните номера на партиите и коали-
циите се определят чрез жребий от Централна-
та избирателна комисия в присъствието на тех-
ни представители не по-късно от 23 дни преди
изборния ден. При идентичност на политичес-
ките партии и коалиции, регистрирали канди-
датски листи или мажоритарни кандидати, съ-
щите имат еднакъв номер на бюлетините за
кандидатски листи и за мажоритарни кандида-
ти. Определените поредни номера са еднакви
за цялата страна.
(10) Когато съответната партия или коали-
ция не е издигнала кандидати в съответните
избирателни райони, в бюлетините се изписва
само нейният номер.
(11) Номерата на независимите кандидати в
бюлетината по ал. 4 следват номерата на пар-
тиите или коалициите съгласно поредността на
регистрацията на кандидата от съответната
районна избирателна комисия.
(12) В чужбина се гласува само с бюлетина
за кандидатски листи на партии или коалиции,
която не съдържа реквизитите по ал. 3, т. 4.”
§ 53. Член 76 се изменя така:
“Чл. 76. Броят на отпечатаните бюлетини е
равен на броя на избирателите според избира-
телния списък, увеличен с 10 на сто.”
§ 54. В чл. 78 ал. 2 се отменя.
§ 55. Създава се чл. 78б:
“Чл. 78б. (1) Към всяка избирателна секция
се създава подвижна избирателна кутия при
наличие на не по-малко от 10 избиратели с трай-
ни увреждания, които не им позволяват да уп-
ражнят избирателното си право в изборното
помещение.
(2) Избирателите по ал. 1, които желаят да
гласуват с подвижна избирателна кутия, заявя-
ват желанието си не по-късно от 14 дни преди
изборния ден в писмена форма чрез саморъчно
подписано заявление—подадено чрез писмо,
факс или в електронна форма до органите по
чл. 26, ал. 1 по постоянния адрес или настоя-
щия адрес, когато е направено искане по чл. 36а,
ал. 1. В заявлението се посочват имената на из-
бирателя, единният граждански номер, посто-
янният адрес или настоящият адрес, когато е
направено искане по чл. 36а, ал. 1, и се прилага
копие от документ от ТЕЛК (НЕЛК).
(3) Имената на избирателите, направили
искане по ал. 2, се заличават от избирателния
списък и се вписват от органите по чл. 26, ал. 1
в отделен списък за гласуване с подвижна изби-
рателна кутия, който е неразделна част от из-
бирателния списък.
(4) Членовете на секционната избирателна
комисия, които обслужват подвижната избира-
телна кутия, получават от председателя на сек-
ционната избирателна комисия списъка по ал. 3,
празна запечатана избирателна кутия, бюлети-
ни за гласуване за кандидатски листи и за ма-
жоритарни кандидати и печат. Броят на бюле-
тините е равен на броя на избирателите, вписа-
ни в списъка за гласуване с подвижна избира-
телна кутия, увеличен с 10 на сто.”
§ 56. В чл. 79, ал. 1 числото “50” се заменя
със “100”, а думите “периода от 24 часа преди”
се заличават.
§ 57. В чл. 80, ал. 1, т. 6 накрая се добавя “и
допълнителен печат, когато има подвижна из-
бирателна кутия”.
§ 58. В чл. 81 ал. 1 се изменя така:
“(1) Пред изборното помещение се поставят
образци на бюлетините за гласуване и пълните
кандидатски листи на партиите и коалициите в
съответния многомандатен избирателен район
по реда в общата бюлетина за кандидатски
листи.”